b'\n_START_ARTICLE_\nHans-Dietrich Genscher\n_START_SECTION_\n\xc5\xbdivotopis\n_START_PARAGRAPH_\nNakon zavr\xc5\xa1ene \xc5\xa1kole slu\xc5\xbeio u pomo\xc4\x87nim jedinicama u protuzra\xc4\x8dnoj obrani kao Luftwaffenhelfer. Ne\xc5\xa1to prije pada Berlina zarobljen je te je interniran kao ratni zarobljenik kod ameri\xc4\x8dkih, a kasnije i britanskih vojnih snaga. Nakon pu\xc5\xa1tanja iz zarobljeni\xc5\xa1tva ovaj (tada isto\xc4\x8dni) Nijemac, u Halleu i Leipzigu studirao je pravo i ekonomiju._NEWLINE_1952. bije\xc5\xbei kao i brojni sugra\xc4\x91ani komunisti\xc4\x8dkog DDRa Zapadnu Njema\xc4\x8dku. Ondje kao liberal po\xc4\x8dinje politi\xc4\x8dku karijeru. _NEWLINE_Od 1969. do 1974 bio je ministar unutarnjih poslova, a od 1974. do 1992. skoro neprekidno ministra vanjskih poslova, te njema\xc4\x8dke vicekancelar. _NEWLINE_Od 1974. do 1985. bio je i predsjednik FDP-a._NEWLINE_Naslove novina obilje\xc5\xbeio je 1989. govorom s balkona ispred ambasade Zapadne Njema\xc4\x8dke u Pragu kada je obavijestio isto\xc4\x8dne Nijemce da \xc4\x87e mo\xc4\x87i slobodno prije\xc4\x87i u zapadni svijet. "Dragi Nijemci, do\xc5\xa1li smo vam re\xc4\x87i da je danas..." \xe2\x80\x93 re\xc4\x8denica je prekinuta velikim ushi\xc4\x87enjem tisu\xc4\x87e gra\xc4\x91ana Isto\xc4\x8dne Njema\xc4\x8dke koji su shvatili da im je odlazak odobren u slobodni svijet. _NEWLINE_Zalagao se za me\xc4\x91unarodno priznanje Republike Hrvatske i Slovenije. Genscher je od odre\xc4\x91enih (osobito Britanskih i Francuskih) krugova kritiziran zbog navodnog ranog priznanja republika Slovenije i Hrvatske u prosicnu 1991- kada je Jugoslavenska narodna armija otvorenom agresijom razorila primjerice gradove Vukovar, i Dubrovnik. _NEWLINE_Priznanja su bila usagla\xc5\xa1ena s Austrijom i ostalim dr\xc5\xbeavama Europske Unije. Genscher je od nekih tih krugova \xc4\x8dak i optu\xc5\xbeivan da je navodno odgovoran za raspad Jugoslavije i sve u\xc5\xbease rata. _NEWLINE_Genscher je 2011. godine, u razgovoru za FAZ, na pitanje za\xc5\xa1to se poglavito u literaturi na engleskom govornom podru\xc4\x8dju ustalila teza o "preuranjenom priznanju" Hrvatske i Slovenije, izjavio kako je rije\xc4\x8d o poku\xc5\xa1ajima nekih \xc4\x8dimbenika da "naknadno prevladaju vlastite zablude". Kad je u lipnju 1991. na poziv tada\xc5\xa1njeg jugoslavenskog ministra vanjskih poslova Budimira Lon\xc4\x8dara posjetio Beograd, Genscheru je, kako ka\xc5\xbee, za vrijeme susreta s Milo\xc5\xa1evi\xc4\x87em postalo "potpuno jasno da taj \xc4\x8dovjek \xc5\xbeeli veliku Srbiju"._NEWLINE_Posljednji put Genscher je posjetio Zagreb 2007. godine na petnaestu godi\xc5\xa1njicu me\xc4\x91unarodnog priznanja Hrvatske, a njegova posljednja vanjskopoliti\xc4\x8dka aktivnost bili su pregovori s Kremljom o osloba\xc4\x91anju oporbenog ruskog \xc4\x8delnika Mihaila Hodorkovskog 2013. godine._NEWLINE_Njegovi \xc5\xbeuti puloveri bili su toliko popularni da su se u doba me\xc4\x91unarodnog priznanja Hrvatske u Zagrebu (a bit \xc4\x87e i ne samo u Zagrebu) prodavali uz prigodnu reklamu \xe2\x80\x9estigli gen\xc5\xa1eri\xe2\x80\x9c.\n_START_SECTION_\nPriznanja\n_START_PARAGRAPH_\nGenscheru je u Hrvatskoj podignuto nekoliko spomenika, a njegovo i ime tada\xc5\xa1njeg kancelara Njema\xc4\x8dke Helmuta Kohla nose i ulice u nekoliko hrvatskih gradova. U Bra\xc4\x8du ima spomenik, a predsjednik Franjo Tu\xc4\x91man uru\xc4\x8dio mu je 1997. godine visoko dr\xc5\xbeavno odli\xc4\x8dje, Red kneza Trpimira s ogrlicom i Danicom._NEWLINE_Po\xc4\x8dasni je gra\xc4\x91anin njegovog rodnog grada, nosilac Velikog kri\xc5\xbea francuske legije \xc4\x8dasti, po\xc4\x8dasni doktor znanosti Sveu\xc4\x8dli\xc5\xa1ta u Leipzigu kao i nositelj brojnih drugih priznanja._NEWLINE_Tijekom parlamentarnih izbora u Hrvatskoj 1992. je tada glavna opozicijska stranka HSLS nastojala iskoristiti njegovu popularnost na plakatima na kojima je pisalo "I Genscher je liberal".'